**Elnökségi határozat**

A DVKLSZ elnöksége 2022. május 24-én tárgyalta Tatár Tamás fellebbezését, melyben a nevezett játékos kérvényezte 2017 decemberében hozott végleges eltiltásának felfüggesztését. Játékjogosultságának újbóli engedélyezését.

A tárgyalás során sor került Tatár Tamás személyes meghallgatására is. Tatár Tamás ismertette korábbi kiállításának, eltiltásának körülményeit. Továbbá, sajnálatát fejezte ki, és megbánta azt a cselekményt, melyet akkor elkövetett. Írásbeli kérvényéhez hasonlóan, személyesen is jelezte az elnökség felé, szeretné kérni a játékjogosultságának engedélyezését.

A meghallgatás során, Szakács László DVKLSZ elnökségi tag elmondta: Tatár Tamás labdarúgó játékvezetői vizsgával is rendelkezik, és a 2022. május 21-ei Országos Labdarúgó Diákolimpián segítette is DVKLSZ tevékenységét azzal, hogy vállalt mérkőzésvezetést. Tatár Tamás ezen cselekedetét pozitívumként értékelte az elnökség.

A DVKLSZ elnöksége alaposan megvizsgálva az esetet, a következő döntést hozta:

**2022. május 30-i dátummal, engedélyezi - két év próbaidő mellett - Tatár Tamás játékát a DVKLSZ által szervezett labdarúgó rendezvényeken, bajnokságokon.**

Amennyiben a következő két év során (2024. május 30.-ig) Tatár Tamás bármilyen súlyos fegyelmi vétséget (erőszakos cselekedet, súlyos szabálytalanság) követ el DVKLSZ rendezvényein, a Fegyelmi Bizottság végérvényesen, fellebbezés lehetőségének megadása nélkül, visszaállítja a nevezett sportoló végleges eltiltását.

A Tatár Tamás által befizetett fellebbezési díj, mivel a DVKLSZ elnöksége elfogadta a kérelmét, a szövetség pénztárában visszafizetésre kerül.

Debrecen, 2022. május 24.

DVKLSZ elnökség